Diari Oficial de la Generalitat Valenciana


Sumari del DOGV 4991, del 22-04-2005 (2005/4096)

Informació pública del projecte de reparcel·lació forçosa i imposició de quotes d'urbanització i estudi de detall relatiu a l'àmbit del programa d'actuació integrada de la unitat d'execució 24-UE-R, situada entre el llit del riu Sec, l'avinguda de Ferrandis Salvador i propietats particulars de Castelló de la Plana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4991

Data del DOGV
:   22-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4096


Organisme emissor
:   Gestinine, SL

Tipus de document
:   Anunci

Informació pública del projecte de reparcel·lació forçosa i imposició de quotes d'urbanització i estudi de detall relatiu a l'àmbit del programa d'actuació integrada de la unitat d'execució 24-UE-R, situada entre el llit del riu Sec, l'avinguda de Ferrandis Salvador i propietats particulars de Castelló de la Plana. [2005/M4096]
  
La mercantil Gestinine, SL, en qualitat d'agent urbanitzador, ha formulat projecte de reparcel·lació forçosa i imposició de quotes d'urbanització i l'estudi de detall relatius a l'àmbit del programa d'actuació integrada de la unitat d'execució 24-UE-R, de Castelló de la Plana, segons allò previst en els articles 52 i 66.2.A de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació d'allò establert en l'article 48.1.C), en relació amb els articles 46.3, 52 i 69, tots ells inclosos en l'esmentada llei, se sotmet tant el projecte com l'estudi de detall a informació pública pel termini de 20 dies hàbils a partir del dia següent a la publicació d'aquest anunci en el Diari Oficial de la Generalitat Valenciana, durant el qual els interessats podran formular qualsevol al·legació que al seu dret convinga i que seran presentades al Registre General de l'Ajuntament de Castelló de la Plana.
  
Durant l'assenyalat termini de 20 dies:
  
a) Es podran consultar els documents procol·litzats en la Notaria d'Agustí Cerdá Ferrer, situada al carrer de Ruiz Zorrilla, número 1-tercer, de la ciutat de Castelló de la Plana.
  
b) Es podrà comparèixer en aquesta Notaria per a obtindre còpia de l'acta de protocol·lització del projecte i estudi de detall o sol·licitar que li siguen exhibits.
  
c) Es podrà consultar la referida documentació així com l'expedient administratiu, en l'Ajuntament de Castelló de la Plana, (reg. d'entrada núm. 18407 datat a 25 de febrer de 2005 i reg. d'entrada núm. 19798 datat a 7 de març de 2005) els dies hàbils en l'horari d'atenció al públic.
  
De la mateixa manera, els propietaris podran realitzar aquelles actuacions a què fan referència els articles 69.1.D) i 70 D) i E) segon paràgraf de la citada llei.
  
Expressament es fa constar que l'actual anunci va dirigit, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars de drets desconeguts, a més d'aquells amb adreça desconeguda o insuficient per a practicar la notificació.